எனது சிந்தனாவோட்டம் வேகமானது... பல்வேறு திசைகளையும் நோக்கி நகர்ந்தது. ஊரிலுள்ள குற்றங்கள் செய்யும் எல்லா அழுக்குகளையும் துருவித் துருவி ஆராய்ந்து தேடிக் கண்டுபிடித்தும், தன் உயிரைப்பற்றிக் கூடக் கவலைப்படாது எல்லாவற்றையும் சுத்தப்படுத்தும் அதிகாரிகள் கூட்டம் வேலை செய்யும் ஒரு இடத்தில், அங்குள்ள ஓர் அதிகாரியின் காலால் அடிபட்டு விழுந்து குப்பைகள் வெளியே சிதறிக் கிடக்க சாய்ந்து கிடக்கும் ஒரு குப்பை வாளியைத் தூக்கி வைக்கவும் சிதறிக் கிடக்கும் குப்பைகளை பொறுக்கவும் அதைத் தாண்டிச் செல்லும் எந்த அதிகாரிக்கும் பொறுப்புணர்ச்சி வரவில்லையே. இதற்கிடையில் வீதியில் குப்பை போடுபவர்களைக் கைது செய்து தண்டப் பணம் அறவிடும் வேலையைக் கூட புதிதாக ஆரம்பித்திருக்கிறார்கள். அதைக் கண்காணிப்பதும் அமுல்படுத்துவதும் இதே பொலிஸ் அதிகாரிகள் தான்... ஆனால் இங்கே..!